́ бо, поне́же я́звамъ смертонѡ́снымъ, и разли̂чнымъ ины̂мъ ско́рбемъ тѣлеса̀, ѝже на грѣ́хъ подвиза́ющихся ст҃ы́хъ предава́хуся, вы́шше бя́ху страсте́й, и́же человѣ́ческому єстеству̀ ѿ грѣха̀ привше́дшихъ: ны́нѣ же поне́же ми́ръ церква́мъ мно́жится ѡ гдс̑ѣ, тогѡ̀ ра́ди подоба́етъ ча́стыми подстрѣка́тельствы тѣ́лу, по́мыслы же лука́выми душа́мъ подви́жникѡвъ благоче́стія искуша́тися: наипа́че же въ ни́хже ра́зумъ во вся́комъ чу́вствѣ и извѣще́ніи дѣ́йствуетъ, да и вся́кагѡ тщесла́вія и киче́нія кромѣ̀ бу́дутъ: и возмо́гутъ вмѣсти́ти въ сердца̀ своѝ я́коже рече́ся, мно́гимъ смире́ніемъ бж҃е́ственныя добро́ты печа́ть, по глаго́лющему проро́ку:́менася на на́съ свѣ́тъ лица̀ твоегѡ̀ гдс̑и